Vineri, un tribunal rus a ordonat ca activele, conturile şi proprietăţile UniCredit, precum şi acţiunile din două filiale, să fie sechestrate ca parte a unui proces pentru un proiect de gaze abandonat în Rusia, care implică banca italiană, au arătat documentele instanţei.
Hotărârea unei instanţe de arbitraj din Sankt Petersburg acoperă valori mobiliare, imobile şi conturi aparţinând UniCredit, precum şi 100% din acţiunile UniCredit Leasing şi UniCredit Garant, în valoare cumulată de 463 de milioane de euro.
Luna trecută, filiala rusă a companiei italiene de încălzire a apei Ariston a fost plasată sub conducerea temporară a unei entităţi a gigantului gazier rus Gazprom, aşa cum a ordonat preşedintele rus Vladimir Putin printr-un decret.
Sursele au declarat, duminică, că acţiunea în justiţie împotriva UniCredit şi situaţia dificilă a altor companii italiene cu operaţiuni ruseşti vor fi dezbătute în cadrul unei întâlniri convocate luni de ministrul de Externe al Italiei, Antonio Tajani.